Duminică, 24 martie, de la ora 11.00, la Salonul de Carte Bookfest 2024 de la Centrul Regional de Afaceri Timişoara, va avea loc lansarea cărtii "Plânsul bătrânului tenor dramatic sovietic", Viorel Marineasa / Memorator pentru tanchiști (stereoproze) – Daniel Vighi, editura Ariergarda, ediția a doua, 2024
Invitați: Viorel Marineasa, Radu Pavel Gheo, Oana Doboși și Raluca Selejan.
Salonul de Carte Bookfest revine la Timișoara pentru cea de-a XI-a ediție, în perioada 21 – 24 martie 2024 la Centrul Regional de Afaceri. Publicul timișorean este așteptat la Bookfest pentru întâlnirea cu cele mai bune cărţi la cele mai bune preţuri, dar și cu unele dintre cele mai importante repere culturale ale momentului.
Cu această ocazie, la spațiul de evenimente din cadrul Salonului de carte se va lansa cartea Plânsul bătrânului tenor dramatic sovietic – Viorel Marineasa / Memorator pentru tanchiști (stereoproze) – Daniel Vighi, apărută recent la Editura Ariergarda, în cea de-a doua ediție.
"Oglinzi paralele, reflectîndu-se una pe cealaltă şi reflectând, ambele, lumea de dincolo de cuvinte, stereoprozele din Plânsul bătrînului tenor dramatic sovietic. Memorator pentru tanchişti alcătuiesc un puzzle de mare densitate existenţială şi rafinament stilistic. Strălucitoare şi provocatoare la fiecare pas, cartea semnată de Vighi şi Marineasa se impune ca una dintre cele mai puternice apariţii editoriale ale anului care a trecut", scrie Carmen Mușat, Observator cultural.